بسم الله والحمد لله والصلاة والسلام على رسول الله وعلى اله وصحبه ومن والاه واشهد ان لا اله الا الله وحده لا شريك له واشهد ان محمدا عبده ورسوله. اللهم صل على سيدنا محمد النبي وازواجه امهات المؤمنين
وذريته وال بيته كما صليت على ال ابراهيم انك حميد مجيد. اما بعد الناس بس تتقدم او تروح على الجناب كده عشان آآ يبقى في جماعة تانية الجناب فاضية وقدام فاضي خالص اهو
اه طيب اه النهاردة الدرس الكام في سلسلة تأملات في سورة الحجرات وصلنا لقول الله عز وجل ان الذين يغضون اصواتهم عند رسول الله اولئك الذين امتحن الله قلوبهم للتقوى
لهم مغفرة واجر عظيم وهؤلاء قيل يعني ان هذه الاية نزلت في ابي بكر وعمر. احنا قلنا قبل كده آآ قول ابن ابي مليكة كان الخيران ان يهلكا ابو بكر وعمر
ذلك ان اصواتهما ارتفعت في حضرة النبي صلى الله عليه وسلم نزل فيهما قول الله عز وجل اه يا ايها الذين امنوا لا ترفعوا اصواتكم فوق صوت النبي الى اخر الاية وده تقدم معه
فلما نزلت هذه الاية ماذا فعل ابو بكر كان لا يخاطب النبي صلى الله عليه وسلم الا كأخي السرار لان واحد بيكلم واحد شبر. وعمر رضي الله عنه كان لا يخاطب النبي صلى الله عليه وسلم بعدها
آآ اذا كلم النبي صلى الله عليه وسلم لا يسمعه حتى يستفهمه بيقول له انت بتقول ايه ؟ مش سامعك واضح؟ فهذا من سرعة استجابتهم وانفعالهم لاوامر الله عز وجل
فنزل قوله تعالى ان الذين يغضون اصواتهم عند رسول الله اولئك الذين امتحن الله قلوبهم للتقوى يعني خلصها واخلصها للتقوى لهم مغفرة واجر عظيم. وعرفنا ان ختم هذه الاية له علاقة بايه؟ حد فاكر
ها اخر سورة الفتح مش كده. نفس نفس الختم اهو كده اتكلمنا عن الموضوع ده ثم قال تعالى يا ايها الذين امنوا آآ ثم قال تعالى ان ان الذين ينادونك من وراء الحجرات اكثرهم لا يعقلون. ولو انهم صبروا حتى تخرج اليهم لكان خيرا لهم
والله غفور رحيم ان الذين ينادونك من وراء الحجرات. طبعا هذه الاية لها قصة ذلك ان وفدا من بني تميم اتوا النبي صلى الله عليه وسلم فصادفوه وهو قائل قائل يعني نايم القيلولة يعني وقت القيلولة
فاخذوا آآ يعني ينادون عليه من من خلف الحجرات. خلف يا جماعة وراء هنا مش معناه يعني في خلف الحجرة لأ معناها من خارج. سواء من امام او من خلف. خلاص كده
ينادون عليه بصوت مرتفع يا محمد يا محمد صلى الله عليه وسلم فلم يجبهم فالاقرع ابن حابس وكان كبيرا في القوم في بني تميم قال ان مدحي زين وان ذمي شين
وخرج عليهم صلى الله عليه وسلم وقال انما ذلكم الله تعالى يعني الذي مدحه زين وذمه شين هو الله سبحانه وتعالى دي اول رواية او اول سبب قيل. السبب الساني ان وفدا من بني عنبر
حصل بينهم وبين المسلمين قصة كده ان المسلمين راحوا آآ يحاربوا بني عنبر هربوا راحوا واخدين الزراري بتاعتهم ورجعوا المسلمين بنو عنبر بعتوا وفدا منهم علشان ياخدوا الزراري. يفضوا يشوفوا هيعملوا ايه بقى يفدوهم ولا النبي عليه الصلاة والسلام يمن اي حاجة. صلى الله عليه وسلم
فجم فوافقوه ايضا في وقت القائلة وهو نايم فابتدوا ينادوا عليه نفس القصة لكن القصة دي لها نهاية كده هنجي لها بعد شوية ان شاء الله على كل حال يا جماعة المشهد واضح اهو
ان النبي عليه الصلاة والسلام نائم وقت القيلولة وجه آآ ناس آآ سواء بقى كانوا على الاسلام في اولي الامر. او هم كفار اصلا وابتدوا يستخدموا هذه الاخلاق ان الذين ينادونك من وراء الحجرات اكثرهم لا يعقلون. وهنا تظهر معنى كلمة الايه بقى
الحجرات الصورة كلها لم يأتي فيها لفظ الحجرات الا مرة واحدة وسميت بها السورة فاكرين لما قلنا لكم مهم جدا ان احنا ننتبه لتسمية الصور خصوصا على قول من يقول ان الاسماء توقيفية
قلنا لكم المرة اللي فاتت ان ترتيب الصور توقيفي. مش كده؟ توقيف يعني ايه؟ حد فاكر اه يعني ده مش باجتهاد مش باجتهاد لأ توقيف يعني بوحي من الله عز وجل
وبعضهم ذهب الى ان اسماء السور كذلك توقيفية بالذات بقى على هذا القول يبقى اسم السورة ما ينفعش يعدي. ليه السورة تتسمى الحجرات ماشي؟ مهم جدا هنا ظهر لفظ الحجرات معنا
الغريب بقى كمان يا جماعة ان طبعا الحجرات له حجرات النبي عليه الصلاة والسلام كان بيوته شكلها ايه حجرات مش كده حجرة لعائشة وحجرة لفلانة وحجرة حجرة تسع حجرات هم دول آآ هي دي بيوت النبي عليه الصلاة والسلام. الحجرة كانت واسعة وشرحة وبرحة
ولا ديقة؟ ايه رأيكم مش عندنا حديس ان النبي عليه الصلاة والسلام كان يجي يصلي عشان يسجد يعمل ايه يغمز عائشة في رجلها عشان تلمها فيسجد مش كده فالحجرة قد ايه
ايه الحجرة دي اللي هو عشان ييجي يصلي يسجد هيروح بس ايه يلمسها كده في رجليها عشان تلم رجليها عشان يعرف يسجد النبي عليه الصلاة والسلام حجرات النبي عليه الصلاة والسلام
الغريب ان القرآن كله لم يصف حجرات النبي عليه الصلاة والسلام بهذا الوصف. او لم لم يذكر حجرات النبي عليه الصلاة والسلام بهذا الاسم هتلاقوا في القرآن كله بيذكرها باسم الايه البيوت
مش كده مسلا في قوله تعالى آآ آآ ايه ايه؟ لا لا تدخلوا بيوت النبي مش كده لا تدخلوا بيوت النبي حتى يؤذن لكم الى طعام غير ناظرين اله. لا تدخلوا بيوت النبي مش كده؟ واذكرن ما يتلى
في بيوتكن مش كده آآ وقرن فيه طبعا الخطاب ده لامهات المؤمنين اللي هي بيوت النبي عليه الصلاة والسلام فالقرآن كله هتلاقوا لفظ الحجرات ده ما جاش فيه غير مرة واحدة هو هنا
طيب ليه هنا حجرات والصورة تتسمى بالحجرات وكأن في تنبيه على اني ركزوا في اللفظ ده. يعني اللفظ ده مقصود وله ما وراءه واحنا في سورة الاداب دلوقتي اول معنى
اول معنى يا جماعة الحجرات واضح جدا هي بيوت النبي عليه الصلاة والسلام هي الحجرات فتسميها بيوت تسميها حجرات الامر بسيط من حيث الايه؟ الاطلاق. يعني سميه بيت سميه حجرة
خلاص الامر بسيط انما هنا ليه بلفظ الحجرات كأني والله اعلم. احنا قلنا ترتيب المصحف القتال صورة القتال صورة محمد صلى الله عليه وسلم. وبعدين سورة الفتح وبعدين سورة الحجرات. وقلنا لكم وقتها ان بالقتال يكون الفتح
فاذا كان الفتح حصل استقرار الدولة مش كده ولما يحصل استقرار الدولة نحتاج لاداب صورة الحجرات علشان هي دي اللي هتقيم الايه العلاقات بين افراد المجتمع فهتلاقوا العلاقة بينك وبين ربنا شكلها ايه بعد بعد الفتح واقامة الدولة وبعدين العلاقة بينك وبين الكبير المعظم اللي هو هنا النبي عليه الصلاة والسلام وبعدين العلاقة
بينك وبين الناس منهم الفساق الصورة يعني. منهم الفساق ومنهم اهل الايمان. مش كده؟ فتلاقي السورة بتكلمك بتشير الى هذا النوع من الاداب. ان جاءك فاسق بنبأ وبعد كده يا ايها الذين امنوا آآ الاول ايه؟ وان طائفين من المؤمنين قتلوا وبعدين يا ايها الذين امنوا لا يسخر قوم من قوم وبعدين يا ايها الذين امنوا آآ ايه
اجتنبوا كثيرا من الظن ان بعض الظن اثم على التفصيل اللي قلناه قبل كده لو تفتكروا يعني يبقى بعد الفتح هتستقر الدولة ولما تستقر الاوضاع لما تستقر الاوضاع. الناس على طول بتجنح لايه
على طول اول ما تستقر الاوضاع العيشة تبقى ميت فل واربعتاشر الناس بتجنح لايه؟ التوسعة في الدنيا مش كده صح اه يبقى مع استقرار طول ما الاوضاع مضطربة يعني اخوانا ربنا يفرج عنهم
في غزة ولا في السودان ولا في سوريا ولا في لبنان ولا اخوانا اللي هناك هل نتوقع ان واحد منهم كده يقول لك ايه بقى ؟ لما اكبر بيتي وادهن مش عارف ايه واعمل
ما تلاقيش ده يحصل ده مش في الاذهان في الوقت ده مش كده امتى يبتدي الواحد يفكر في ده لما الدنيا تستقر يحصل الفتح وتستقر الامور نبتدي ايه بقى؟ نفكر في الدنيا والتوسعة وكذا وكذا وكذا. فكأن المعنى
انتبهوا ان بعض القتال والفتح ظلت بيوت النبي صلى الله عليه وسلم حجرات بيوت الى ان توفي صلى الله عليه وسلم لا سعى عمره في توسعة ولا في آآ مزيد من الدنيا بل بالعكس. لما كانت تيجي لي تيجي له الدنيا يهتم ويغتم ويبقى ما مش كده
يعمل ايه؟ لو عنده قد جبل احد هو قال كده صلى الله عليه وسلم ما يسروش انه يمر عليه تلات ليال الا وايه قد انفق بها كذا وهكذا وهكذا ينفقها كلها في سبيل الله
ويصلح المفاهيم النبي عليه الصلاة والسلام عليه الصلاة والسلام في الحتة دي مش كده؟ فكأني الناس هتبتدي بعد الفتح واستقرار الاوضاع تركا الى الدنيا وتميل الى الدنيا والى التوسعة في الدنيا. كلنا السامع والمتكلم
فيأتي هذا المعنى ان بيوت النبي عليه الصلاة والسلام ظلت حجرات الى ان قبض صلى الله عليه وسلم ولزلك طبعا يا جماعة الحجرات ظلت كما هي الى ان ادخلت الى المسجد في عهد عبدالملك ابن مروان
وكان بعض العلماء كان كره ذلك مين اللي بيتسماك اظن قال مش راكب السماك ولا غيره. لو حد يجيبها كنت بعتها عملتها منشور او على التليجرام انه قال ان والدته لو ظلت كما هي
الحجرات تفضل زي ما هي كده علشان الناس تشوفها وتتزكر قدرات النبي عليه الصلاة والسلام وان دي كانت حياته صلى الله عليه وسلم فلا يركنون الى الدنيا تخيل كده لو كنا احنا كل ما نروح المدينة
هنشوف بايه حجرات النبي عليه الصلاة والسلام اللي كان عايش فيها وعلى حالتها بقى يعني مبنية بايه؟ لان هي كانت الحجرات كانت من ايه؟ كان من جريد النخل يا جماعة. مش مبنية بقى
كانت السقف تنال بالايدي من السماك مش كده ماشي آآ كانت آآ سقف الحجرات تنال بالايدي يعني وانت واقف كده ترفع ايدك تجيب السقف بتاع الحجرة دي حياته صلى الله عليه وسلم. فلما انت تروح وتشوف الحجرة على هذا الوصف
تقوم يحصل لك ايه اكيد هيحصل ولا مش هيحصل هتزهد بقى في يعني انا اللي عمال وزعلان اني مش عارف اجيب ايه وزعلان اني عايش في اوضة وصالة النبي عليه الصلاة والسلام
خرج من الدنيا وهذه حجراته. صلى الله عليه وسلم فكأن ده اول معنى والله اعلم ان فكرة لفظ الحجرات هنا مقصود خصوصا انه لم يأتي في القرآن كله هذا اللفظ
اقصد يعني طبعا الجذر اللغوي اتى في القرآن هنتكلم عليه بعد كده. انما هذا اللفظ يعني يعني الاشارة الى بيوت النبي صلى الله عليه وسلم بلفظ الحجرة مش موجود في القرآن غير في السورة دي
فكأن هذا هو المعنى او معنى يعني لابد ان ان يعني نتأمله وان نتدبره. ما حدش جاب كان هو اللي بيقول ايه؟ وددت انها بقيت على حالها الناس تعتبر بحياة النبي عليه الصلاة والسلام
وده معنى المعنى الساني الحجرة بقى اصلا مشتقة من ايه الجذر اللغوي اللي هو الحاء والجيم والراء ده ماشي آآ يدور في فلك معاني كلها تعود او يعني معظمها تعود الى معنى المنع
معنى المنع لما نيجي نقول ايه ان فلان حجر على فلان حجر عليه يعني ايه؟ منعه من التصرف في ماله ماشي؟ والحجر ده عندنا في الشرع فيبقى الحجر اللي هو المنع من التصرف في المال
ماشي هل في ذلك ها ها ها اه هل في ذلك قسم بذي حجر الحجر ده اللي هو ايه العقل ليه اتسمى حجر علشان بيمنع صاحبه من اقتراف المرزولات المفروض
اللي عنده عقل ما يروحش يعمل حاجات غلط واصلا اسم العقل برضه عشان كده العقل يعني الربط العقل في اللغة يعني الربط. يقول لك ايه؟ اعقلها وتوكل. يعني ايه اعقلها
مش اعقلها. يقول لك اعقلها مش اعقلها لأ. اعقلها وتوكل يعني ايه؟ اربطها وتوكل يعني ايه اربطها؟ لما يكون معك ناقة آآ ما تقول لي ايه ما تسيبهاش كده وتقول انا متوكل. لأ اعقلها وتوكل
يعني خذ بالاسباب اربطها وبعدين توكل على الله برضه يعني ما تقولش ايه عشان ربطتها يبقى مش هتجري ومش هتتسرق لأ مين قال ده تربطها وتتسرق يبقى انت خذ بالاسباب وبعدين توكل على الله سبحانه وتعالى. مفهوم
فحتى العقل يعني لفظ العقل نفسه بقى برضو من هذا الباب. المهم هل في ذلك قسم لذي حجر؟ شايفين الحاء والجيم والراء ده يبقى برضه انه بيمنع ماشي هو بيدور في اللغة
حول هذا المعنى ماشي آآ فالحجرة ليه اتسمت حجرة اصلا الحجرة ايه هي؟ هي الارض المحجورة. الحجرة لما نقول حجرة انتم عارفين بنبني حيطان اربع حيطان كده على حتة ارض
الارض دي هي الحجرة بمعنى المحجورة الارض دي حجرت يعني ايه حجرت؟ منعت فهمتم؟ بالاربع حيطان دي بقى ما حدش يعرف يدخل جوة الحتة دي فيبقى حجرت منعت فاتسمت حجرة
اي محجورة ارض محجورة. حتة ارض ممنوعة وكيل ده سميت حجرة لانها تمنع المال. المال ده مش يعني الفلوس لازم. يعني لو انت جبت السفرة بتاعتك مسلا والانتريه وحطيتهم في الشارع
تاني يوم مش هتلاقيهم مش كده كونهم في بيتك حجروا منعوا بايه؟ كل كل حاجة بقى في الحجرة بتاعتها. محجورة يعني ممنوعة بالحيطان اللي حواليها دي فهمتوا فده لفظ الحجرة
اصلا في اللغة مشتق من ده طب ان الذين ينادونك من وراء ليه بقى ليه لفظ لفظ الحجرات هنا ليه بقى بلفظ الحجرات هنا مما قيل ان هذه السورة سورة الاداب التي معنا سورة الحجرات
هي جاءت بالاساس علشان تقنن العلاقات بين الافراد وهي دي الايه؟ النداءات في سورة الحجرات مش كده كانها بتشير الى معنى ان كل واحد له حرم كده ممنوع الدخول فيه
الحرم ده مش لازم حجرة يعني حجرة حسية. لأ احنا هنكتشف حاجة عجيبة جدا يا جماعة. هنكتشف ان الحتة المحجورة لك دي حتى لو انت مش موجود كفلها لك الشرع
يا ايها الذين امنوا يجتنب كثيرا من الظن ان بعض الظن اثم. وانا بظن باخي سوءا. بيبقى قدامي مش لازم مش كده ولا تجسسوا ولا يغتب بعضكم بعضا طب انا بغتابه بيبقى معي
انت هنا الشرع بيكفل لك حاجة بعيدة فين بقى قل لي انت فين في القوانين الوضعية ده يعني الشرع بيكفل لك اني وانت قاعد وناس قاعدة في حتة تانية ما تعرفش ان هم قاعدين ولا لو سيرتك جت الشرع بيكفل لك ان هم يسكتوا فورا
فين القانون الوضعي اللي يعرف يكفل ده ما فيش ما تلاقيش ليه ما تلاقيش لان القانون الوضعي لا هيمنة له على الانفس قانون الوضع ما لوش هيمنة على على النفس. يعني يعني انت وانت قاعد كده انت بتبقى خايف ايه خايف من ايه في القانون الوضعي؟ من المخالفة
مش كده المخالفة يعني فلوس تيجي عليك؟ من آآ سجن من كده مش كده ؟ طب هو القانون الوضعي ده مش مركب لك كاميرات في كل حتة. انما الشرع بقى
لا في هيمنة على النفوس. وانت قاعد لوحدك لوحدك. فتلاقي ظن دار في ذهنك لاخيك يبقى يجب عليك انك تدافع هذا الظن لوحدك لا معك حد ولا اتكلمت حتى يجتنب كثير من الظن ان بعض الظن اثم
فكأن هنا الشرع اتى عشان يعمل ايه بقى علشان يبين لنا ان كل واحد له حتة كده محجورة حتة ممنوع الدخول فيها ممنوع تقرب منها. ليه؟ لان ده حق صاحبك. حق اخيك
وكأن لفظ الحجرات يشير الى هذا المعنى تسمع لفظ الحجرات؟ اه يبقى كل واحد منا له الايه؟ الحجرات الخاصة به او الحجرة الخاصة المنطقة المحجورة المنطقة المحظورة المنطقة الممنوعة اللي ما ينفعش تدخلها
ماشي ومش لازم ابقى عارف عشان كده يقول لك ايه لأ ما تيجي واحد يقول لك لأ ما هو اصلا كده مسلا يعني نقول له ما هو لو كده هي دي الفيفا. النبي عليه الصلاة والسلام قال كده. ارأيت ان كان في اخي ما اقول
هو فعلا كده. ما دي الكلمة اللي دايما نسمعها وقال صلى الله عليه وسلم ان كان فيه ما تقول فقد اغتبته ما هي دي الغيبة اصلا وان لم يكن فيه ما تقول فقد بهته
يبقى لو لو هو اللي انت بتقوله ده مش فيه كمان ده قصة دي مش غيبة اصلا ماشي انت كده كمان بتكزب يعني غير الغيبة انت بتكزب فناسب ان يكون
آآ هنا يعني استخدام لفظ الحجرات آآ لان الشرع اتى ليضبط تلك الحدود. ان صح التعبير يعني. انت الحجرة ايه اللي اللي ليحدها حدود الحدود اللي هي الجدران فاتت الصورة لتبين ولتضع تلك الحدود بين افراد الايه؟ الامة
فنسب ان يأتي بلفظ الحجرات ان الذين ينادونك من وراء الحجرات اكثرهم لا يعقلون طبعا يا شباب هذا الادب يكون مع النبي صلى الله عليه وسلم اصالة ومع ورثته تبعا
وده قلناه قبل كده العلماء ورثة الانبياء العلماء ورثة الانبياء فاذا كان هذا هو الادب مع النبي عليه الصلاة والسلام فهو كذلك الادب مع العلماء. ولذلك ابو عبيدة اه القاسم سلام رحمه الله
قال ما دققت باب عالم قط ليه مش حريص على العلم يعني حريص جدا على العلم لكن اخذا بهذا الادب انتظره حتى يخرج الي يعني عمره ما يروح لعالم ويروح مخبط الباب ويقول له آآ
طبعا احنا قلنا قبل كده ايه؟ ان كانوا بيبلغوا الايه القمة في امتثال الامر ماشي انتظروا حتى يخرج الي. فهذا الادب يكون مع مع الكبار مع الكبار ما تروحش تنادي على واحد
بصوت عالي وهو له حشمة وله آآ مكان وله كذا وتنادي عليه بصوت عالي من بعيد او كذا هذا لا ينبغي فلا يفعل ذلك مع الكبار ان الذين ينادونك من وراء الحجرات
اكثرهم لا يعقلون اكثرهم لا يعقلون يعني فيهم ناس بتعقل ويعملوا الحركة دي معقولة ها ايه رأيكم؟ ما هو ربنا اللي بيقول مش كده؟ ان الذين ينادونك من وراء الحجرات اكثرهم لا يعقلون
يبقى اذا مش كلهم لا يعقلون هنا العلماء قالوا والله احتمالين. الاحتمال الاول اني كلهم لا يعقلون ده ربنا بيقول اكثرهم انت تقول كلهم قال لك ما هو جريا على عادة العرب في الكلام
طب هم العرب كانوا بيعملوا ايه بقى؟ ركزوا يا شباب في المعنى ده لانه معنى مهم العرب كانوا يتحاشون الكذب تقصد المسلمين لأ العرب العربي كان يتحاشى الكذب ان تؤسر عنه كذبا
حد يجيب بقى اسري في ده وياخد آآ اللي يطلع بقى ما اعرفش ما فيش حد صغير عشان يخسر عائزين احد صغير ايه اللي حصل؟ قول. اسمك ايه ازيك يا اسماعيل
قل عمل ايه يا ابو سفيان احكي احكي قل اي حاجة. اهدأ اهدأ انا هديك الفلوس اي حاجة اي كلمة من اللي اتغششتها دي. يلا انا قاعد ما تقلقش سمعت كويس
طيب تعال ابو سفيان لما راح لمين ؟ له ركل مش كده ؟ المحفظة فين يا اسماعيل آآ وبعدين هرقل ابتدى يسأله اسئلة ابو سفيان في النص قال ايه ولولا اني يؤثر علي الكذب لكذب لكذبت
مش كده يعني هو بس هيتقال ابو سفيان كزب دي كبيرة فالعربي شف بقى اهو ده عربي ده كافر مش بس كافر في موقف يعني اشد ما يكون غيظا على المسلمين وعلى النبي عليه الصلاة والسلام
لكن لأ ما اكزبش ما عرفش غير انه ايه في حتة كده صغيرة يدخل آآ قال له ايه والله احنا في ودنه وما نعرفش هيعمل ايه بعد كده. يعني يمكن يعمل حاجات وحشة. بس ما عرفش يكدب
طيب فالعرب ما كانوش يكدبوا فلما ييجوا يتكلموا ركزوا يا شباب بقى في الحتة دي لان كتير من الشباب عندهم حتة تضخيم المواضيع ودي افة الحقيقة عاوزين نتخلص منها وبتدل شوية على خفة الايه
يعني نقبلها من النساء انما اما يبقى رجل واقف وبيتكلم وبعدين يقول لك ايه اصل كل الناس كده ايه كل الناس دي؟ يعني جبتها منين كلمة كل دي انت فاهم انت بتقول ايه يا اسطى فاهم يعني ايه كل فاهم الكلمة اللي انت بتحكيها دي فكان العربي
يتحاشى في كلامه انه يقول كل دي ليه ؟ ربما يبقى فيه حد مش كده فيقول لك ايه ؟ والله اكترهم كده وهو يقصد الجميع خلي بالك هنا المثال مش كل الناس هو بيقول لك كل اللي هيعمل الفعل ده
لا يعقل فاهمين دي يا شباب ومع ذلك شف بقى كلام العلماء في الحتة دي. قالوا ان ربنا سبحانه وتعالى جرى على عادة العرب استحسانا لعادتهم يعني ربنا لما جاء في القرآن خلي بالك هو العربي لما بيقول لك كذب ومش كذب ليه؟ لانه ما يعرفش العربي هم كلهم ولا مش كلهم
فيقول لك اكثرهم يبقى كده خرجت برة ايه خرجت من العهدة يعني طلع فيهم ناس بتعقل انا ما كدبتش طب ربنا سبحانه وتعالى يعلم ولا لا يعلم يعني مش محتاج بقى يعني صح؟ ومع ذلك يعني مما قيل في التفسير ان لأ هم كلهم لا يعقلون
فلو ربنا قال ان الذين ينادونك من وراء الحجرات. كلهم لا يعقلون لوقع محله ما هو كلهم لا يعقلون. ربنا بيقول كده سبحانه وتعالى. لكنه جرى على عادة العرب استحسانا لتلك العادة
علشان احنا نيجي بعد كده نفهم المعنى ده بلاش نضخم المواضيع. يا شباب بعض الناس عندهم المشكلة دي فيهم وبقول لكم ان قبلت في النساء عيب تبقى في الرجالة الحقيقة
الراجل يحكم العقل ويعرف يتكلم ويعرف يضع الكلام في موضعه تلاقي واحد يجي لك. وده بقى عشان الشباب اللي دعوة ولا حاجة بتسمع مشاكل لما تيجي تسمع المشكلة او حتى المديرين او كده يعني او انت في بيتك اي حد يعني اي حد بيتصدر لهزه المنطقة يعني
فرق فرق بين الحقائق المجردة وبين فهم الشخص لتلك الحقائق ده فرق خطير جدا يعني ايه هيجي لك واحد يقول لك ايه انا ابويا ازيني ازية شديدة جدا جدا جدا
فانا بصراحة ما بقعدش اكل معه على هو جاي معه يقول لك ده عقوق ولا مش يعني هيدخل لك بقى في الحتة دي بقى كلمة ازيني اذية شديدة جدا جدا جدا دي. ما تاخدهاش منه مسلمة كده
قل لي مواقف احكي لي ابوك ليه بقى الشخصية اللي عندها يعني اللي هي زي ما بقول لكم الشخصية دي ممكن ايه آآ ابوه بص له بصة وحشة مثلا يعني
فدي الازية الشديدة جدا جدا جدا اللي هو عمال يحكي فيها دي انا انا مش ببالغ على فكرة يا جماعة انا بيجي ناس كده احكي لي الموقف اصلي والله يا شيخ وبعدين امي مش عارف ايه
الصراحة يعني شتمتني شتيمة ما ينفعش تتقال وعيب جدا تتقال في بيوت ويقعد فانت طبعا دماغك تروح له. يعني ايه الام دي! ازاي واطلع في الاخر حاجة عادي في كل بيوتنا يعني عادي ما فيش ام مصرية اصيلة ما قالتهاش في يوم من الايام
فلأ يعني مهم جدا نفرق بين الحقيقة مجردة هو ايه اللي حصل؟ الموقف واحد اتنين تلاتة خلاص انت بقى استقبالك للموقف ده موضوع تاني. فهمك للموقف ده موضوع تاني. نفسيتك تجاه الموقف ده موضوع تاني
فلازم نبقى منتبهين لده واحنا بنحكم على الامور واحنا بنوجه الناس لازم نبقى فاهمين ده كويس ان الذين ينادونك من وراء الحجرات اكثرهم لا يعقلون. يبقى لأ هو اكثرهم لا يعقلون. ايه ده يعني فيهم ناس تعقل. ويعملوا الحاجة الوحشة دي
ينفع الامام القاسمي في تفسيره انتبه لمعنى مهم جدا وهو معنى ما يسمى الان بسلوك القطيع او العقل الجماعي. اللي هو انت ممكن توافق مجموع الجهال وانت مش درياني وانت مش دريان انتم عارفين
لو ايه راجل كده محترم كده وستين سنة سبعين سنة وبعدين ييجي يتفرج على فرح آآ مش عارف بنت اخته وفرح نفسه واقف عمال يرقص ويهز يقول هو انا انا عملت كده ازاي؟ يعني هو هو مش عارف هو عمل كده ازاي انا مستحيل كنت آآ
هو ايه اللي حصل هو لما الناس كلها عملت حاجة فبتأثير العقل الجمعي ده او سلوك القطيع هو عملها هو عملها فهنا ربنا سبحانه وتعالى كأنه برضه هذه الاية بتورينا شوية خطورة المسألة دي
مسألة سلوك القطيع او العقل الجمعي ازاي بيؤثر عليك ان الذين ينادونك من وراء الحجرات كأن يا جماعة بني تميم اتوا الى النبي صلى الله عليه وسلم او بني عنبر
وبعدين ابتدى بقى الذين لا يعقلون منهم ينادوا بصوت عالي فلما الدنيا هاصت بقى حتى الذين يعقلون ينادوا معهم مع انهم لو كانوا انفردوا مستحيل يعملوا ده مستحيل لكنهم عملوا ده
تحت تأثير العقل الجمعي او سلوك القطيع المفهومة دي ان الذين ينادونك من وراء الحجرات اكثرهم لا يعقلون ولو انهم صبروا حتى تخرج اليهم لكان خيرا لهم. والله غفور رحيم
طيب يعني ايه بقى ولو انهم صبروا حتى تخرج اليهم لكان خيرا لهم؟ الاول يا شباب قبل ما نفهم ليه خيرا لهم؟ هنا برضه في ملمح مهم جدا يا شباب لازم ننتبه له
هل قال الله عز وجل ولو انهم صبروا حتى تخرج لكان خيرا لهم الاية كده امال في في حاجة انا وقعتها اللي هي ايه اليهم ولو انهم صبروا حتى تخرج اليهم
لكان خيرا لهم. بعض العلماء تنبه لهذا اللفظ. طب ليه؟ ما هو اصل ما فيش في القرآن حاجة زيادة كده اللي هو ايه؟ يعني حط اليهم او شلها يعني الدنيا لا هو مش كلامنا ده. ده كلام الله
الله سبحانه وتعالى بتعامل مع كلام الله عز وجل بهذا بهذه النفسية ليه الحرف ده جه هنا فقالوا انه من الادب مع الكبير مع العالم مع انه لو خارج لحاجته انك لا تتعرض له
يعني مش كفاية ان النبي يخرج عليه الصلاة والسلام لأ يعني لو انتم قاعدين اهو لقيتم النبي خرج عليه الصلاة والسلام بس من عادته انه بيخرج في الوقت ده عشان بيقضي حاجة. طبعا ما كانش فيه حمامات في البيوت مسلا يعني
هو راح يقضي حاجته. مسلا او من حاله المشرفة صلى الله عليه وسلم تبين كده انه لأ ده هو مستعجل وبيهرول وكأنه عاوز يلحق حاجة مسلا ما تتعرضلوش سبه انا هنا يا اسطى انا قاعد من مش عارف ايه انا ده انا ما صدقت لقيته هو لم يخرج اليك
وخرج لحاجته فهذا ادب يكون مع الكبير كذلك يبقى ايه ولو انهم صبروا حتى تخرج اليهم ماشي؟ اه احنا محتاجين يا جماعة الاهداف دي والله. محتاجينها فعلا اصل هو معلش انتم انتم عارفين القصة فين؟ القصة ان ان احنا اتربينا
للاسف يعني على فكرة ان انا ايه انا كل واحد فينا يعني محور الكون محور الكون وللاسف كثيرا من وسائل التربية الحديثة او او فهمها بقى المغلوط بيعزز ده وانا اسف اني اقول ان حتى كثير من الاطباء النفسيين ممكن يعزز ده جوة اللي بيعالجهم
وده اتعرض كتير قبل كده انه يجي له المريض يقول له لأ اصل انت تستحق اصل انت المفروض يتعمل معك كزا. اصل انت تلاقي الراجل ده ولا المريض ده رجع البيت قالب على الناس كلها
على ابوه وامه واصحابه واخواته وجيرانه ليه ؟ انا المفروض تتعاملوا معي بالطريقة الفلانية الدكتور اللي قال الحتة دي لازم تتوزن صح عند الناس انت زي ما لك واجبات عليك حقوق
ففكرة بقى ان من وانت صغير بتتربى على كده انت محور الكون وده ده نمط تربوي خاطئ جدا. يعني ييجي البنت ولا الابن يشتكي برضه الناس اللي في الدعوة يركزوا في الكلام ده
او او في مدارس مدرسين مدرسات اي حاجة يعني. فتيجي البنت اصل ماما اصل بابا لازم يبقى في توجيه الاول بحقوق الاباء والامهات. لازم وبعدين نقعد نسمع انا مش بقول للاب ما بيزلمش الام ما بقولش كده لأ طبعا
في اباء بتظلم وامهات بتظلم قولا واحدا موجود انما عشان نطلع الولد ده سوي نفسيا ما ينفعش نقعد نسمعه وبعدين نصب كل تركيزنا في حل المشكلة. اللي هيخرج فيها كلام زي لا اصل بابا كان لازم اصل ماما كانت لازم
فالولد بيتربى جواه ايه دلوقتي ان هو انت آآ انت يتعمل لك اللي انت عاوزه النمط ده من التربية او يخرج لنا الاشكال بقى او الاشكال دي من الافعال مش الاشكال دي. اللي هو ايه؟ اول ما هشوفه هجري وراه وهجيبه وهوقفه
لأ ده فيه اكتر من كده والله طب انا مستعجل. معلش بس يا شيخ هي مش هتاخد منك دقيقتين. ايوة يا حبيبي انا ورايا معلش بس ويفضل قافش في مسلا
شيخ او غيره هو هنا يا جماعة هو هنا فين الخلل؟ الخلل ان انت ما اتربتش على ان زي ما لك حقوق عليك واجبات وزي ما حضرتك لك حقوق فاجرة له حقوق برضه ، انت حقك له اهم من حقي
ليه يعني يعني بتاع ايه بقى حقك اهم من حقي ده بقرارك كده يعني يعني انت خدت القرار ده خلاص يعني انا اهم ايوة يا حبيبي انا ورايا انا اهم
اقف جاوبني ده ليه ان شاء الله هذا النمط من التربية افرز ناس كده لأ احنا عاوزين يا جماعة يا شباب عاوزين نحط دائما حقوق الغير اولوية. مش بقى اقول لك زي حقك
لأ حقوق يعني تفكر وتراعي الناس فكر. احنا لسه بنتكلم عن سلوك القطيع من شوية من اهم الحاجات اللي بتوقف سلوكه القطيعي لايه اصلا؟ التفكير اقف فكر ادي لنفسك وقت كده هدنة فكر
هو انا لما اروح طب هو بيقول مستعجل خلاص ما اسيبه يمكن وراه حاجة اي حاجة حتى تخرج اليهم اليهم لكان خيرا. ما اصل هو على طول مشغول. اصل انا ما بعرفش امسكه. اصل انا ان شاء الله ما مسكته
يعني هو على طول مشغول طب نعمل له ايه؟ ما هو مشغول مرة واحد من الدعاة يعني الكبار وكان بيحكي لي موقف يعني بيحكي موقف بيقول انه قاعد في وسط ناس بقى متدينة ويعني فيقول لهم انا هسألكم سؤال
لو واحد بنتكلم بقى ناس ايه بقى يعني على قدر من الدين وناس متصدرة الدعوة واحد منكم راح بيخبط على واحد فقال له ايه انا مش فاضي دلوقتي تعال لي بكرة
قال له والله ما اكلمه ابدا. قال له طب ما هو ده القرآن وان قيل لكم ارجعوا فارجعوا هو ازكى لكم لو اتقال لك ارجع ما ترجع قال له والله ما اكلمه تاني
احنا يا جماعة احنا قلنا لكم المرة اللي فاتت احنا مشكلتنا فين؟ ان احنا ما شاء الله بنقرا القرآن وبنحفز القرآن ومنا اللي ختم القرآن لكن اين العمل بالقرآن النبي عليه الصلاة والسلام
عائشة لما جت تمدحه قالت كان كان يحفظ القرآن قالت كده ما قالتش كده صلى الله عليه وسلم ورضي الله عن عائشة كان خلقه القرآن خلقه القرآن يعني لما نعرض اخلاقك على القرآن نجد تطابق
بين افعالك وبين ايات ربك سبحانه وتعالى موقف زي اللي معنا ده دلوقتي ادب اهو ادب حتى يخرج اليهم احنا كان حد كاتب كده يقول لك ايه يعني ايه يعني الناس
بيجيبوا كده هزار على الفيسبوك والدولة الفلانية والدولة العلانية وبعدين مصر ان ايه يعني لو حد بيخبط عليه مسلا فلقيته ما بيردش مش عارف الدولة الفلانية تقول لك ايه. خلاص يمكن مش موجودة
مصر خبط تاني يمكن نايم طب ما هو نايم اخبط تاني ليه؟ ما هو هو نايم ما هو لو نايم يبقى ما تخبطش يعني الجملة المفروض تبقى كده. يعني ايه يعني هو يمكن نايم فما تخبطش
لأ خبط تاني تلاقيه نايم ما هو تلاقيه نايم تسيبه نايم خلاص ما هو اما يصحى بقى او الاتصال مسلا هي دي يا جماعة احنا هنا مش آآ ده كله اداب
ماشي احنا محتاجين نسقط دايما فكرة الاداب دي على آآ اسقاطاتنا اليومية. يعني يعني هو زمان كانوا بينادوا من وراء الحجرات. النهاردة بيتصل فاتصلت بره لغاية ما الخط قطع اسكت ابدا تاني وتالت ورسايل
طب ما ما هو انا الخط قطع يعني هو حاجة من اتنين حاجة من اتنين مش انا يعني الطرف التاني ده يا مش سامع ياه مش عايز يرد عليك في الحالتين بقى انت هتقعد تتصل كتير هتعمل ايه يعني؟ يعني هتعمل ايه
مهم ان احنا نفهم ده. ماشي؟ ان الذين ينادونك من وراء الحجرات اكثرهم لا يعقلون ولو انهم صبروا حتى تخرج اليهم لكان خيرا لهم ليه بقى لكان خيرا لهم في قصة وفد بني عنبر
هم جايين علشان يفاوضوا النبي عليه الصلاة والسلام على موضوع الزراري بتاعتهم فالنبي عليه الصلاة والسلام كان قد نوى ان هو هيمن على الزراري اصلا انا اول ما رجع المسلمون بالزراري هو كان في نيته ان ايه؟ هيسيبهم لوفد بني عنبر او هيسيبهم لايه؟ لابائهم وكذا لما يجوا
كانت نيته. كانت نيته صلى الله عليه وسلم فلما عملوا اللي عملوه ده اتاه جبريل وقال اجعل بينك وبينهم رجلا فاختار رجلا منه صلى الله عليه وسلم يعني جبريل جاله قال له ايه خلي واحد يحكم بينك وبينهم
فرح النبي عليه الصلاة والسلام اختار في قصة طويلة بقى لان الراجل ده اختار واحد تاني اللي هو عمه. قال ما احكمش وعمي فلان موجود. المهم خلي بالك اللي هيحكم واحد منهم. ها طب ايه حكمك
اه طبعا ما كانش حد يعرف نية النبي عليه الصلاة والسلام. قال تمن على النصف ونفد النصف يعني ادينا النص كده ببلاش وايه وهو طبعا التاني اللي بيحكم ده فاكر انه كده عمل الايه
اللي ما يتعملش فنزل النبي عليه الصلاة والسلام على رأيه ولزلك قال الله عز وجل ولو انهم صبروا حتى تخرج اليهم لكان خيرا له. يعني لو ما كانوش عملوا اللي عملوه ده كان زمان كل الايه؟ الزراري من عليهم وخدتهم ببلاش ومشيتوا
ولو انهم صبروا حتى تخرج اليهم لكان خيرا لهم والله غفور رحيم يا ايها الذين امنوا ان جاءكم فاسق بنبأ فتبينوا ان تصيبوا قوما بجهالة وتصبحوا على ما فعلتم نادمين. واعلموا ان فيكم رسول الله
لو يطيعكم في كثير من الامر لعنتم ولكن الله حبب اليكم الايمان وزينه في نفوسكم وكره اليكم الكفر والفسوق والعصيان وزينه في قلوبكم. ايه اه في قلوبكم. وزين في قلوبكم. وكره اليكم الكفر والفسوق والعصيان. اولئك هم الراشدون
يا ايها الذين امنوا ان جاءكم فاسق بنبأ فتبنوا. طبعا يا شباب احنا لو لو جينا نبص للترتيب برضو هنلاقي الترتيب شوية يعني يعني ايه الاول الادب مع الله. وبعدين الادب مع النبي عليه الصلاة والسلام
وبعد كده هيجي الادب مع المؤمنين المؤمن الحاضر والمؤمن الغائب. وبعدين الادب مع الفاسق قبل الادب مع المؤمن طيب ليه ما يجيش الترتيب؟ الله الرسول صلى الله عليه وسلم الادب مع المؤمن
بنوعيه بقى المؤمن الحاضر والمؤمن الغائب وبعدين الادب مع الفاسق ليه يعني ايه تيجي الفاسق قبل المؤمن علشان عظم تبعات هذا الادب دلوقتي يا جماعة الادب مع الفاسق هو آآ احنا هنا
ركزوا احنا قلنا الصورة كلها بتتكلم على الكلام. الكلمة احنا مش كده ؟ ومش بس الكلمة ده كيفية اداء الكلمة وكيفية التعاطي مع الكلمة. احنا الكلام ده قلناه قبل كده. احنا بنفكر به. بنفكر به الناس بس
النهاردة بقى احنا احنا نفاجأ بحاجة تانية. ده كيفية كيفية بقى ايه اللي احنا اللي قلتها من شوية. التعاطي مع كلمة الغير اصلا المسال اللي معنا ده يا ايها الذين امنوا ان جاءكم فاسق بنبأ فتبينوا
الكلمة هنا خارجة منك ولا من غيرك؟ من غيرك مش كده حد تاني بيتكلم انا بقى هعمل ايه مع الكلمة دي واحنا وصلنا لفين يا جماعة في الاداب طيب الفاسق اللي هيجي لك بالكلمة ده لو انت ما تبينتش في قراءة فتثبته
فتبينوا فتثبتوا. لو ما تبينتش وما تسبتش هيحصل ايه هيحصل ايه؟ وان طائفتان من المؤمنين اقتتلوا فاصلحوا بينهم ده اللي هيحصل هنوصل ان ايه هيحصل حرب ده منين الكلام ده؟ سبب نزول الاية
ان جاءكم فاسق بنبأ فتبينوا. الاية دي نزلت ليه الوليد بن عقبة بن ابي معيط النبي عليه الصلاة والسلام بعثه علشان يجيب زكاة من بني المصطلق او يجيب يعني فلوس منهم او كده
فخرج وكان بينهم احن. يعني بين الوليد ابن عقبة وبني المصطلق في بينهم مشاكل في قلق يعني خرج عرفوا بقدوم رسول الله صلى الله عليه وسلم فخرجوا يستقبلونه. خارجين عشان يستقبلوا رسول رسول الله فهو جاي بقى سواد من بعيد كده ومش عارفين بقى مين الشخص اللي جاي. رافعين السيوف وايه
هيستقبلوا بقى يعني عرفوا ان وخرجوا ليستقبلوا هذا ايه فهو شاف المنزر ده من بعيد راح عامل ايه راح رجع للنبي عليه الصلاة والسلام وقال له انا رحت وهم منعوني الفلوس
وكانوا هيقتلوني هو ده ما حصلش فالنبي عليه الصلاة والسلام عمل ايه بقى ارسل في رواية ارسل خالد بن الوليد وقال له ارسل خالد عشان ايه يروح يروح يحاربهم وامره انه يتبين اولا
يعني مش تروح تحارب على طول! لأ تبين الامر اولا فخالد وصل ليلا فارسل عيونه من اول يسوق يرجعوا له ايه اخبار الناس دي؟ فرجع قال له لأ دول ناس مسلمة ما ارتدوش ولا حاجة
وسمعنا الازان عنده؟ فخالد انتظر النهار وراح لهم فاول ما جه خالد ادوا الزكاة والموضوع بسيط جدا ولذلك قال يا ايها الذين طبعا الوليد بن عقبة بن ابي معيط سماه الله فاسقا
هذا الوصف ظل ملازما له حتى مات. وحتى في زمان عثمان رضي الله عنه صلى بهم صلاة الصبح اربعا وهو سكران وقال لو شئت آآ او لو شئتم زدتكم عائزين نصلي اكثر من اربعة ايه رأيكم؟ كده يعني
الشاهد ان جاءكم فاسق بنبأ فتبينوا فتثبتوا. احنا هنا يا جماعة الادب بياخدنا لحتة بعيد بياخدنا لفكرة التعاطي مع كلمة الغير احنا النهاردة يا شباب يا شباب اللي حضرتك بتعملها على الفيسبوك دي
دي مش حاجة سهلة مش حاجة بسيطة مش حاجة بسيطة عملت شير لمنشور طب الشير دي في ميزانك يوم القيامة ده خير ولا شر. حسنات ولا سيئات يا شيخ لأ هو ده
ربنا سبحانه وتعالى انزل اية في هذا بس في الشير انتم عارفين كده اية نازلة في الشير واذا جاءهم امر من الامن او الخوف هو ده اول ما آآ مش عارف قبضوا على على طول
ايه ده مش عارف الدولة الفلانية على طول شير من غير ما اذاعوا به تروح تبص على المنشور الاساسي منشور الاف المرات طب الاكونت ده بتاع مين ما حدش اما السنوار مات آآ ماسنوار
رحمه الله حصل اللي حصل بقى وكان لسه الناس مش عارفة اكونت اتعمل اسمه عبدالله ابن آآ ابن السنوار ولو سمحت على انه ابنه يعني وبعدين ففي البيت عندي بقى زوجتي اهو بيقول ان مش عارف ايه
بس اهدي بس مين ده ده ابن السنوار يعني منين عرفنا ان ده ابن السنوار؟ طلع اصلا بعد كده مش اكونت ابن سنوان ولا اي حاجة. واحد عمل اكونت وكان عليه يعني وقت ما وريته لي كان عليه مش عارف ستلاف سبعة مش فاكر
في ساعة زمن بقى عليه حوالي خمسميت الف بني ادم يعني هو اكونت اتعمل وقتها وقتها وعمال بقى ينزل كل شوية ايه ابي بخير. ابي مش عارف انت مين يا عبده
والناس ايه شير واذا جاءهم امر من الامن او الخوف اذاعوا به. قالها الله عز وجل مادحا ولا ذاما؟ ايه رأيكم؟ ايه رأيكم يعني هذا في سياق المدح ولا الذم؟ يعني احنا يعني اذاعوا به يعني آآ يعني كويس يلا زيعوا وانشروا وكده
لأ قالها الله ذاما طب نعمل ايه؟ ولو ردوه الى الرسول والى اولي الامر منهم لعلمه الذين يستنبطونه منهم تعالوا كده نشوف بقى مثال واقعي عملي على الاية دي عمر رضي الله عنه
داخل المدينة كل بيشير ان النبي عليه الصلاة والسلام طلق نساءه طبعا بقى الفاظ ايه عصرية يعني عشان كله بايه بيتكلم كده. ان النبي طلق. صلى الله على النبي محمد رضي الله عن امهات المؤمنين
فرح عمر عامل ايه؟ لايك وشير على طول كده راح للنبي عليه الصلاة والسلام قال له طلقت قال لم اطلق. وبعدين بقى قصة طويلة بين عمر وبين النبي عليه الصلاة والسلام
كان عمر بعد الموقف ده يقول انا ممن يستنبطونه ولو ردوه الى الى الرسول والى اولي الامر منه والى اولي الامر منهم لعلمه الذين يستنبطونه منهم قال انا انا ممن يستنبطونه
يعني ايه يستنبطونه؟ يعني يستخرجونه من معادنه يعني النبي طلق عليه الصلاة والسلام. طب ما هو النبي عايش هروح اسأله قبل بشير قبل ما لايك قبل ما اعلق نتأكد طب ما اتأكدتش يا اخي ما تعملش هو يعني انت انت لازم تعمل شير يعني
اصل المنصور ده يضرب يا شيخ يعني لو جاب معي دي قصة كبيرة يا جماعة والله احنا واقعين تحت تأثير شديد جدا يقول لك يعني ايه وخصوصا بقى الناس يعني اللي قدر ربنا سبحانه وتعالى ان هم ايه ينتشروا
ده بلاء اللي ربنا قدر له الانتشار ده ما تفرحش ده بلاء كبير جدا مش كده ؟ قولوا لعبد الوهاب يخمل ذكره فاني انا قد ابتليت بالشهرة. انا دي اللي هي مين؟ مين هو
مش انا طبعا احمد ابن حنبل لعبد الوهاب يخمل ذكره ما يتعرفش فاني قد ابتليت بالشهرة يعني احنا عمل شايف الشهرة دي ايه بلاء اتمنى ما لا يكون تتمنى ايه
قال اتمنى مكانا لا يعرفني فيه احد عاوز حتة ما حدش يعرفني فيها. طب دي هتبقى فين دي في الدنيا؟ وما فيش احمد حنبل هيروح اي حتة احمد ابن حنبل يعني ما طبعا حتى اللي ما يعرفوش
بس اول ما يسمع اسمه ان ده احمد ابن حنبل ما هو زمان ما فيش بقى ايه صور ولا بتاع يعني انتم عارفين قصة احمد الحنبلي واحد ابن معين مع الراجل اللي ادها لكم
الراجل اللي هو بتاع القصاص راجل قصاص قاعد في مسجد وبعدين قصيدة اللي هو واعظ كده يعني ايه؟ قال لهم ما عندوش علم ويقعد ايه؟ الناس زيي كده. الناس تتجمع عليه ويقولوا اي كلام. قاعد بيحكي مع الناس وبتاع كان زمان فينا الناس
القصاص كده. ناس طيبة بس جهلة ما عندهمش علم ويقعدوا ايه؟ يقول لك بقى حديث موضوع. يقول اي اللي بييجي على دماغه بيقولوا يعني تقول له ده حديث موضوع آآ
يقول واحد واحد من اخوانا قاعد راجل طيب بس ده دلوقتي يعني من زمان. بيقول احاديث وبتاع الشيخ ماجد ابو الليل رحمه الله خليه بقى في الحديث يعني وكده الشيخ ماجد
وين بحكي لي يعني فيقول لي ايه ؟ فرحت قلت له الحديس ده ضعيف قال له ضعيف لعلمك يا ابني النبي عمره بيقول حديس ضعيف ابدا. يعني النبي هيقول حديس ضعيف. يعني
طبعا اللي ضحك فهم يعني ايه حديس ضعيف يعني آآ المهم واحد بقى من القصاص دول واقف عمال يقول ايه في المسجد هو طبعا عاوز يفخم كلامه وهيفخم كلامه ازاي يقوم يقول اي كلام ويحط له اسم مشهور
بيقول ايه حدسنا احمد بن حنبل ويحيى بن معين طول ما هو وقف حدثنا احمد بن حنبل ويحيى ابن معين. حدثنا طبعا الناس عظمت القص ده بقى ده واحد ايه
بيحضر لاحمد ويحيى خلص الكلام احمد ابن حنبل قاعد في الاخر قال له تزعم ان احمد بن حنبل ويحيى ابن المعين حدثك بكذا وكذا؟ قال نعم قال فانا احمد بن حنبل وهذا يحيى بن معين
يسكت بقى البعيد قال لك وليس في الدنيا احمد ابن حنبل واحد نايم غيركما يعني انتم بس اللي في الدنيا احنا بنعمله واحنا رايحين ما فيه كتير احمد فنرجع بقى تاني. فرفشتم خلاص؟ الشهرة
بلاء بلاء مين الدرس مش عن الشهرة لكن من بلاء الشهرة بقى اللي احنا بصدده الان اللي هو فكرة انت عارف لما تكون مدبوع لما تكون رأسا تقوم لما تعمل حاجة وبالزات ايه تيجي بعد ساعة ساعتين تلاقي الايه الشير ضرب معك
والناس بقى عمالة تخش على الصفحة وبتاع وبعدين تكتشف انه لا ما كانش مناسب اني اعمل ده كم في المية كم في المية بقى من اللي في الموقف ده ممكن يرجع
ويشيل ويعتذر هذا اقل القليل الاكتر هيعمل ايه؟ هينافح ويجادل ويفلسف علشان ايه؟ يطلع صح. ايه رأيك صح فمهم جدا الناس بقى اللي ايه اللي ربنا قدر لها كده هذا البلاء
انتبه للمعنى ده انتم عارفين في مغالطة بيسموها بالعربي مغالطة التكلفة الغارقة والعربي اسمها كده ماشي؟ اللي هي ايه بقى مغالطة التكلفة الغارقة دي؟ حد عارفها بالانجليزي بس هو حد يعرف ايه هي
طيب ركزوا يا شباب بالزات الناس اللي لها اكونتات بقى على الفيسبوك والتيك توك والحاجات الحلوة دي وغلطة التكلفة الغارقة دي اللي هو انت حاجة انفقت فيها كتير فتيجي في نص الطريق ما ترضاش ترجع
لما تعرف انها غلط فتكمل ليه؟ لانك مش باصص لقدام انت باصص لورا. مسال عشان نفهم دي مهمة جدا جدا مثال ان مثلا اه آآ ايه هو المثال اللي بيضربوه في الادارة وفي الكتب آآ مثال حرام يعني سيما وتزكرة وحاجات زي كده. فيعني بلاش منه هنا
آآ ناخد مسال مسلا حياتي اللي هو راجل متجوز آآ واحد متجوز واحدة وبعدين استحالة استحالة فعلا استحالة خلاص عشان بس ما يجيش حد ايه ما نطلعش كلنا نطلق. استحالة العشرة
وكل نجيب من هنا ونجيب من هنا وحكم من هنا وحكم وكل حاجة المهم استحالة العشرة تقوم الست تفضل قاعدة ليه؟ يقول لك تقول لك ايه يعني انا ضيعت من عمري عشر سنين معه. شف هي بتفكر فين
مش بتفكر هي بتفكر وراء. ضيعت من عمري عشر سنين معه. عمال افكر في الايه؟ في التكلفة الايه؟ الماضية والله يا بنتي انت لو كملت سنة كمان هتموتي هتتجني. هي مش بتبص لقدام. هي بتفكر في اللي فات
ماشي فدي بيسموها مغالطة التكلفة الغارقة. المسال بقى اللي بيضربوه في الكتب يعني هو اوضح الحقيقة يعني انه يقول لك ايه واحد راح اشترى تزكرة السينما دخل الفيلم ممل ممل
طب هو في نص الفيلم يقول لك ايه؟ يستخسر مع ان هو يعني هو العقل يقول ايه؟ طب اخرج استفيد بوقتك. يعني ما خلاص انت قرفان. يقول لك طب وتمن التزكرة اللي انا اشتريتها
هو هنا بيفكر ازاي بيفكر بالتكلفة اللي ايه اللي اتدفعت في الموضوع ده خلي بالكم اللي احنا بندحك عليه دلوقتي ده ده وقع اقتصاد دول بتدرس في الادارة. يعني المغالطة دي ازاي وقعت اقتصاد دول
ان واحد يدخل في حاجة مشروع مسلا قومي او حاجة وبعدين ايه في النص اكتشف اني غلطان يكمل ليه؟ علشان تكلفة او او مغالطة التكلفة الغارقة. ابقوا يعني اللي عاوز يقرا فيها يقرا فيها. احنا بقى اسقاطها ايه على واقعنا احنا؟ الناس الطيبة اللي هو
كده اللي هو انا راجل مشهور عملت آآ منشور على الفيسبوك عملت فيديو على التيك توك ضرب فراح واحد متصل به قال يا ابني انت ايه اللي انت بتعجنه؟ ده واحد بقى انا عارف انه اثق فيه انه بيفهم
اللي انت كاتبه ده غلط اللي انت كاتبه ده غلط كم في المية بقى؟ ببساطة جدا يروح رايح شايل المنشور هو يجي يشيل اول ما يخش ايه ده! عشر تلاف شير! يوم
ماسك ايديه كده مسلا يعني ايه ده مش عارف كام الف لايك يقوم ماسك ايديه كام مشاهدة يقوم ماسك ايديه هو بيفكر ما هو غلط يا ابني هو غلط اه فدي خطيرة جدا جدا
يبقى ان جاءكم فاسق بنبأ فتبينوا. يبقى يا جماعة جاءنا فاسق بنبأ. الفاسق ده او حتى مستور الحال يعني مش عارفين هو فاسق ولا مش فاسق ما نعرفش مين ابن السنوار ولا مش ابن ما نعرفش مين ده اللي ابي بخير وابي
هو لسه مكلمنا ده كان ده كان يعني ده مش منصور واحد ده نزل ايه نعمل ايه؟ فتبينوا فتثبتوا. اهم لفظين اهم قراءتين يبقى ده اول حاجة يبقى قبل ما تجري وآآ تزيع الخبر خلي بالكم يا جماعة ازاعة الاخبار دي
ده مين اللي نهج مين؟ ده نهج الشيطان. ختام الاية بقى التانية ماذا قال الله عز وجل قال آآ واذا جاءهم امر من الامن او او الخوف اذاعوا به ولو ردوه الى الرسول والى اولي الامر منهم لعلمه الذين يستنبطونه منهم ولولا فضل الله عليكم ورحمته لاتبعتم الشيطان
الا قليلا يبقى اللي بيعمل ده الشيطان ماشي اول حاجة نتبين ونتسبت سواء على الارض او على الواقع الافتراضي الفيسبوك او غيره طيب تبينت انشر بقى يا شيخ. لأ ما تنشرش
يا شيخ ما هو هنشر امتى؟ سبني انشر يا شيخ ما تنشرش في نظر اخر اللي هو ايه بقى هو المصلحة اني انشر ولا المصلحة اني ما انشرش ده نزر يعني شوفوا يا جماعة يعني لو احنا عملنا ده بالله عليكم. الدنيا هتهدا خالص
يبقى اول حاجة نتبين ونتثبت. اول حاجة ان جاءكم فاسق بنبأ فتبينوا. فتثبتوا طيب تبينا تبين وتثبت ده اللي هو ايه؟ اللي هو اصلا هو اتقال ولا ما اتقالش اتعمل ولا ما اتعملش
ماشي طيب لأ ده اتقال وده اتعمل طيب المصلحة بقى خلاص تبينت وتثبتت انشر لأ لسة هو المصلحة في نشره ولا في عدم نشره؟ ده نزر اخر ايه ده هو ممكن يبقى الحاجة صح
والمصلحة انها ما تنتشرش اه ابو هريرة رضي الله عنه قال حفظت عن رسول الله صلى الله عليه وسلم وعائين ابو هريرة لكم من المكثرين اللي سمعوا كتير من النبي عليه الصلاة والسلام
قال حفظت عنه وعائين اما احدهما فقد بثثته يعني وعاء من الاحاديث قلته واما الاخر لو قلته لقطع مني هذا الحلقوم او هذا البلعوم يبقى ابو هريرة في وعاء اخذه عن النبي صلى الله عليه وسلم رأى المصلحة في عدم نشره اصلا
والعلماء لهم كلام في هذا ها علشان ما تقولش ايه طب ما هي دي احاديث احنا ما عرفناهاش لا خالص. يعني هو قالوا ان ده آآ اعيان معينة يعني ناس
النبي قال عليها حاجات معينة صلى الله عليه وسلم وهكذا. زي بالزبط مين؟ حزيفة حذيفة هو كاتب سر النبي عليه الصلاة والسلام النبي قال له اسماء المنافقين حذيفة النبي قالها له من هنا صحينا لقينا الاكونت بتاع حذيفة شير لاسماء المنافقين. ما هو هتضرب دي
هتضرب جامد دي مش كده ما هو احنا قاعدين كده اصلي على الفيسبوك احنا كده ما حدش بيفكر الا في المصلحة الشرعية ولا احنا قاعدين ايه اللي يضرب حذيفة اخذ السر وكتم السر
مين يشك احنا بقى طبعا المؤمنين الخلد احنا في الجنة حتف احنا مش كده؟ عمر يشك رضي الله عن عمر هل سماني لك رسول الله احنا بس ايه الواحد يقرا له صفحتين في المصحف ولا يصوم له اتنين وخميس اسبوعين تلاتة ورا بعض من اولياء الله الصالحين
عمر خايف انا اسمي في المنافقين ده المرة الوحيدة اللي حذيفة اضطر قال لا ولا ازكي بعدك احدا. عشان ما يجيش ايه بقى؟ ما هو لو لو قال له لأ فيجي له بقى التاني والتالت والرابع. قال له لا ولا ازكي بعدك احدا. خلاص ما فيش
حد يجي لي تاني ولا يسألني يبقى هنا المصلحة في النشر ما هو مش كل علم ينشر مش كل علم ينشر حدثوا الناس بما يعرفون اتحبون ان يكذب الله ورسوله
يعني ايه دلوقتي قاعد بتقرا في كتاب ولا وقع قدامك حاجة اه ده فعلا ده حكم شرعي مش لازم تنشره بين الناس مش لازم لعقول الناس ما تستوعبش الحكم اللي انت حضرتك رايح تنشره ده ما تستوعبوش
او الحكم ده لازم يقدم بين يديه بمقدمات طويلة تمهد لهذا الحكم مسلا فيا شباب اهدوا اهدوا يبقى مش اي كلمة تيجي ماذا قال صلى الله عليه وسلم الحديث في مقدمة مسلم
آآ من حديث ابي هريرة برضو. آآ قال ايه هل كفى بالمرء كذبا ان يحدث بكل ما يسمع كل ما هيجي لك بوست تيشير ايه ده وبئس مطية الرجل ها
زعموا يعني زعموا هم بيقولوا بئس منطقة الرجل زعمه يبقى الاول نتبين ونتسبت. طب تبينا وتثبتنا؟ اه تبينا وتسبتنا. ننشر بقى ولا ما ننشرش؟ المصلحة فين طيب انا والله مش باين يعني انا باكلم واحد صادق بينه وبين نفسه
يعني انا فعلا انا خلي بالك احنا بص هنرجع تاني نفس الكلام احنا اتربينا على مصلحتي الشخصية فوق كل اعتبار انا دلوقتي شايف مصلحتي ان الصفحة هتشتهر بنشر مثل هذا الكلام
طب يا ابني اعتبار الدين اعتبار دين الناس. الناس دي هتفتنها في دينها. طب يا ابني اعتبار المصلحة الشرعية. يا ابني واعتبار مصلحة الاخرين. ما فيش. هو عماه مصلحته الشخصية
عمياء نرجع تاني ده نمط تربية. اتربينا كده. انا والطوفان من بعدي المهم انا المصلحة بقى انشر ولا ما انشرش؟ طيب انا قعدت بقى بصدق وقعدت اشوف ينفع انشر لأ بالزات الحاجات الكبيرة. خلي بالكم يا جماعة هنا ايه؟ ان جاءكم فاسق بخبر
ولا بايه بنبأ ايه الفرق بين الخبر والنبأ النبأ الخبر العظيم عما يتساءلون عن النبأ العظيم قالوا ان النبأ هو الخبر العظيم. مش اي حاجة كده يعني الحاجات السهلة دي بينشرها برضه يعني اهدى هو عاوز ينشر وخلاص
ما تنشرش اي حاجة كده. طيب يبقى تقعد تفكر بصدق واخلاص وتجرد عن مصلحة نفسك لقيت بقى المصلحة انك تنشر؟ انشر لقيت ان المصلحة في عدم النشر ما تنشرش. ترددت الاسلم لك
انك ما لانك يوم القيامة لن يقال لك انت ما قلتش ليه. بس هيتقال لك انت قلت ليه ما قلتش ليه والله يا رب ما ظهرتليش المصلحة من المفسدة انا ما اعرفش انا اجهل من اني احكم على حاجة زي كده فما قلتش
انما هيتقال لك انت ليه قلت ده سببت في خلي بالكم يا جماعة هنا الاية نزلت في ايه؟ الوليد ابن عقبة بن ابي معيط كاد ان يتسبب في ايه حرب
طارق وليد رايح يحارب خلاص لولا التبين والتثبت المفهومة دي يا شباب يبقى ان جاءكم فاسق بنبأ فتبينوا فتثبتوا ان تصيبوا قوما بجهالة فتصبحوا على ما فعلتم نادمين اللي حضرتك نشرت عنه الكلام ده اصبته اصبته بقى في عرضه
اصبته في في اي حاجة اذيته في شغله. بايه بشير دوسة زرار وتصبحوا على ما فعلتم نادمين هتندم لو ما ندمتش النهاردة هتندم يوم القيامة لان ده حق وانت شاركت في اهدار هذا الحق
هتيجي يوم القيامة تسأل وهذا ديوان لا يترك الله منه شيئا. خلوا بالكم الديوان العباد بينهم وبين بعض ديوان لم يترك منه شيء الشير دي اللي ازت واحد مش هتتساب
مش هتتساب المنشور اللي عملته لما اتغزت من فلان نشرته عرضت بعرضه ولا مش هيتساب ديوان لا يترك الله منه شيئا حقوق العباد هتؤدى يوم لا درهم ولا دينار. امال ايه حسنات وسيئات. دي العملة
دي العملة عندك حسنات تتاخد منك خلصت تاخد من سيئاتهم طب عليك من باب ايه عليك من باب ايه؟ بالزات كلما ازدادت ازدادت شهرتك بيخاف اكتر تترعب اكتر ليه؟ لان الكلمة دلوقتي يا جماعة يعني انا يعني انا عاوز منين نتخيل كده ربنا سبحانه وتعالى لما لما ذم فئة من الناس اذا جاءهم امر من الامن او الخوف اذاعوا به
تخيلوا كده بعقولكم كده يعني يعني اجدع واحد اذاع به كلمته وصلت لكام بني ادم يعني في عهد النبي عليه الصلاة والسلام وربنا ينزل فيها قرآنا يتلى اذاعوا به احنا النهاردة كلمتنا بتوصل لكم واحد
يعني الواحد كلما اشتهر زيادة يزعل بقى يقول لك ايه ؟ بقى معقولة ما تشفش غير آآ تلاتة مليون مرة بس يا ابني خاف يا ابني خاف يعني كأن المعارك تتزاحم في قلبك. ايوة احمد ربنا سبحانه وتعالى ان وضع لك قبولا في الارض. وانا بكلم الناس اللي هي بتكلم في دين ولا اه وضع لك قبولا في الارض يعترض
ذلك ان يكون ايه؟ هذا من ايه؟ من عاجل بشرى المؤمن. لكن في نفس الوقت خاف فتنة كبيرة جدا وعظيمة جدا طيب آآ قال ان جاءكم فاسق بنبأ فتبانوا ان تصيبوا قوما بجهالة فتصبحوا على ما فعلتم نادمين واعلموا ان فيكم رسول الله
صلى الله عليه وسلم. لو يطع لو يطيعكم في كثير من الامر لعنتم اه هنا بقى فايدة مهمة جدا يا شباب اه واعلموا ان فيكم رسول الله لو يطيعكم في كثير من الامر لعنتم
نقف هنا ولا ايه رأيكم ساعة وخمس دقايق ولا نكمل دي طيب تعبتوا عشان الناس واقفة برة. اللي واقفين برة نكمل ولا مساء الفل. المرة الجاية تيجوا بدري ناخد اسمائكم
ماشي. واعلموا ان فيكم رسول الله لو لو يطيعكم في كثير من الامر لعنتم. اه ليه بقى الاية دي نزلت؟ قالوا كأن بعض الصحابة اشاروا على النبي عليه الصلاة والسلام لما حصل من الوليد بن عقبة بن ابي معيط مع ما حدث وقال ما قال قالوا له رح حارب على طول
يعني سمعوا كلام الوليد بن عقبة بن ابي معيط وقالوا للنبي ايه لازم الحرب فكان النبي عليه الصلاة والسلام رأيه انه ايه لأ نتبين ونتثبت قال واعلموا ان فيكم رسول الله لو يطيعكم في كثير من الامر لعنتم لهلكتم
هنا بقى في فائدة ادارية للكبير. الداعية ولا الشيخ ولا المدير ولا الاب في البيت ولا جميل انك تسمع جميل جدا وانك تستشير الناس لكن في في الاخر الرأي رأيك
مش رأي حد تاني علشان بعض الناس بالضغط من الناس اللي حواليه يقوم يعمل حاجة هو مش مقتنع بها. وهو رأس متبع ففعله بيجر يعني هو مش مش بيعود عليه هو لوحده. لانه رأس ومتبع
لأ ده فعله بيعود عليه وعلى الاتباع فاياكم ان انتم تقعدوا تحت التأثير ده. الناس اللي برضو متصدرة الدعوة او الناس الاباء في البيوت او المديرين في الشركات. اسمع ولم اراء من كل الناس وده دي
كانت حياة النبي عليه الصلاة والسلام وشاورهم في الامر. طب بعد ما شاورت فازا عزمتم فتوكلوا على الله. الاية كده مين اللي هيعزم هو شاورهم في الامر. اقعد وشاور الناس واسمع
فازا عزمت فتوكل ليه؟ لان الرأس الرأس يعني الرجل الكبير في قومه ولا في كذا لابد ان هو يكون عنده معطيات كتير بيستقي منها المعلومات. جميل. لكن برضو شايف حاجات
كتير ممكن البدو مش شايفها واعلموا ان فيكم رسول الله لو يطيعكم في كثير من الامر لعنتم خلي بالكم يا جماعة ما قالش في بعض الامر في كثير من الامر
طب الخطاب ده موجه لمين بقى لسادات الناس ولذلك اظن ابن مسعود ابو سعيد الخضري مش شاكر يا دايدة كان يقول ايه بقى بعد وفاة النبي عليه الصلاة والسلام يقول هذا رسول الله يوحى اليه
وهؤلاء ساداتكم يعني ابو بكر وعمر وعثمان وعلي لو اطاعهم في كثير من الامر لعنته فكيف انتم؟ بيكلم بقى الناس اللي ايه اللي هم برضه احسن من التابعين دول اللي هو واحد منهم بامة
بيقول لهم ازا كان ربنا قال للنبي وهو يوحى اليه صلى الله عليه وسلم والخطاب للصحابة لو اطعكم في كثير من الامر لعنتم يبقى دي فائدة ادارية بقى معنا دلوقتي
ولذلك النبي عليه الصلاة والسلام اه كان كان بيسمع خلي بالكم يا جماعة اصل هو الفكرة انك تسمع دي جميلة انما انك تبقى ده بيحركك وده بيحركك ده اللي مش صح
بنسميه احنا ايفل في مصر ودني حد يعرف اللفز ده وايه ده دي ؟ اللفز ده لفز شرعي جاء في القرآن صح ها ومنهم ها الذين يؤذون النبي كده ويقولون هو اذن
قل اذن خير لكم في قراءة. طبعا قراءة حفص مش كده قل اذن خير لكم يعني ايه هو اذن المنافقين كانوا يقعدوا مع بعض كده ؟ يقولوا ده احنا ما ينفعش نعمل الحاجة دي وما يقوموا يردوا يقولوا لأ اعملوها عادي
ولما يجيبكم قولوا له ايه؟ ده احنا نشهد ان لا اله الا الله محمد رسول الله وتعتزروا كده وخلاص هو بيسمع لاي حد يقولون هو اذن قال الله قل اذن خير لكم
هو النبي كان بيعمل كده؟ اه كان بيعمل كده صلى الله عليه وسلم فعلا بس بيعمل كده لانه مش عارف قصة توبة كعب ايه اللي حصل مع كعب؟ قعد من ايد النبي عليه الصلاة والسلام
وقال له لو كنت بين يدي غيرك من اهل الدنيا لرأيت ان اخرج من سخطه بعذر فقد اوتيت جدلا لكني ان حدثتك اليوم حديثا ترضى به عني اني آآ لا اخشى فيه آآ عقبى الله او اخشى فيه عقاب او او كما قال. وان حدثتك حديث صدق تجد فيه علي اني الارجو فيه عقبى الله عز وجل. والله يا رسول الله ما كان بي من
العذر وكذا وكذا وكذا. ماذا قال النبي عليه الصلاة والسلام قال اما هذا فقد صدق يبقى النبي عارف ان التجويد بيعملوا ايه بيكدبوا طب عمل ايه معهم استغفر لهم ووكل سرائرهم الى الله عز وجل
ده من الادارة ده من القيادة اللي في وقت من الاوقات هنعمل كده. ده مش معناه ان انا مش مش صاحي ومش دريان باللي بيحصل مش معناه كده ابدا لكن معناه ان المصلحة دلوقتي لا تقتضي الا هزا
قل اذن خير لكم. لان ايها المنافقون لو ما عملش كده هيدبحكم فلموا نفسكم يقولون هو اذن قل اذن خير لكم على الاقل اديكم اهو في الدنيا عندكم فرصة تتوبوا
فدي فائدة يبقى ايه آآ واعلموا ان فيكم رسول الله لو لو يطيعكم في كثير من الامر لعنتم. اتهموا ارائكم يا شباب وده قلناه لكم قبل كده. خلاص عندك النص الشرعي ورأيك
ما تقعدش بقى ايه انت شايف رأيك هو احسن الاراء. يا ابني ربنا بيقول يا ابني النبي بيقول عليه الصلاة والسلام ما هو فيكم رسول الله وفينا سنة رسول الله الان
صلى الله عليه وسلم لو يطيعكم في كثير من الامر لعنتم. يبقى هنا نص في مقابلة رأي وعقل عقل من؟ عقل مش واحد مجتهد معه آآ الة الاجتهاد وبيتلهد في النصوص الشرعية لأ. ده عقلي وعقلك اللي هو ولا حاجة. خلاص نقف مع النص ونقف مع فهم العلماء لهذا النص
وانتهى الامر ولكن الله حبب اليكم الايمان وزينه في قلوبكم الى اخر الاية. الاية دي لها ارتباط بالاية اللي قبل الاخيرة في السورة اللي هي ايه؟ يمنون عليك ان اسلموا. قل لا تمنوا علي اسلامكم. بل الله يمن عليكم ان هداكم للايمان. ناخدها المرة الجاية ان شاء الله
وقولي هذا واستغفر الله العظيم لي ولكم. سبحانك اللهم وبحمدك. نشهد ان لا اله الا انت نستغفرك ونتوب اليك. والسلام عليكم ورحمة الله وبركاته